
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός Λειτουργίας Θυρίδων του Ταχυδρομικού 

Ταμιευτηρίου. 1 

Κανονισμός Λειτουργίας Τμημάτων Κεντρικού Τα¬ 
μείου και Διακίνησης Χρημάτων και Αξιών Ταχυ¬ 
δρομικού Ταμιευτηρίου. 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1753 0/69 (1) 

Κανονισμός Λειτουργίας Θυρίδων του Ταχυδρομικού 
Ταμιευτηρίου. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

α)του άρθρου 4 παρ.α'του Ν.428/76 (ΦΕΚ235Α7 3.9.76) 
«Περί συστάσεως εις το Ταχυδρομικόν Ταμιευτήριον θέσε¬ 
ων προσωπικού και ρυθμίσεως θεμάτων αφορώντων εις 
την αρμοδιότητα του Διοικητικού Συμβουλίου αυτού». 

β) του άρθρου 5του Π.Διατάγματος 366/1996 (ΦΕΚ236Α7 
20.9.96) «Οργανισμός του Ταχυδρομικού Ταμιευτηρίου». 

γ) του άρθρου 29Ατου Ν.1558/85 (ΦΕΚ 137Α785) «Κυ¬ 
βέρνηση και Κυβερνητικά Όργανα» που προστέθηκε με το 
άρθρο 27του Ν.2081/92 (ΦΕΚ 154Α /92) και αντικαταστά- 
θηκε με το άρθρο 1 παρ. 2α'του Ν. 2469/97 (ΦΕΚ38Α/97). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι¬ 
σμού του Ταχυδρομικού Ταμιευτηρίου. 

3. Το απόσπασμα του πρακτικού Συνεδριάσεως Διοικη¬ 
τικού Συμβουλίου του Ταχυδρομικού Ταμιευτηρίου, απο¬ 
φασίζουμε: 

Εγκρίνουμε την απόφαση του Διοικητικού Συμβουλίου 
του Ταχυδρομικού Ταμιευτηρίου που λήφθηκε κατά την 
2210 Συνεδρίαση της 5ης Ιουνίου 1997 (Θέμα 6ο) και η ο¬ 
ποία έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΘΥΡΙΔΩΝ 
ΤΟΥ ΤΑΧ.ΤΑΜΙΕΥΤΗΡΙΟΥ 

Αρθρο 1 

1. Το Ταχ.Ταμιευτήριο διαθέτει για μίσθωση μικρά δια¬ 


μερίσματα χρηματοκιβωτίων που καλούνται θυρίδες. Οι 
εκμισθωμένες θυρίδες του Ταχ.Ταμιευτηρίου είναι αριθ- 
μημένες και με απόφαση του Διοικητικού Συμβουλίου κα¬ 
τατάσσονται σε κατηγορίες, ανάλογα με τη χωρητικότη- 
τά τους. 

2. Οι θυρίδες μισθώνονται για τη φύλαξη δεκτικών 
πραγμάτων τοποθέτησης σε αυτές, όπως αξιών, πολυτί¬ 
μων εγγράφων, τιμαλφών, και γενικά αντικειμένων ιδιαί¬ 
τερης αξίας και χρησιμότητας, τα οποία κατά τις τραπεζι¬ 
κές συνήθειες φυλάσσονται σε ασφαλείς χώρους των θη¬ 
σαυροφυλακίων. 

3. Απαγορεύεται η εναπόθεση στις θυρίδες αντικειμέ¬ 
νων επικινδύνων ή που μπορούν να προκαλέσουν βλάβη 
ή ζημιά γενικά, όπως ενδεικτικά εκρηκτικών υλών, οξέων, 
μολυσματικών αντικειμένων επικίνδυνων σε πρόσωπα και 
πράγματα, καθώς επίσης και σε πράγματα που αντίκει- 
νται στο νόμο, στα χρηστά και συναλλακτικά ήθη. Το 
Ταχ.Ταμιευτήριο δικαιούται κατά την απόλυτη διακριτική 
του ευχέρεια να ελέγχειτο περιεχόμενο της θυρίδας, πά¬ 
ντοτε με την παρουσία του μισθωτή και να λύνει τη μί¬ 
σθωση, εάν κρίνει ότι παραβιάζονται οι απαγορεύσεις 
του παρόντος. Το Ταχ.Ταμιευτήριο ουδεμία ευθύνη έχει 
για τα τοποθετούμενα μέσα στη θυρίδα αντικείμενα και 
για την περίπτωση ανωτέρας βίας. Για το περιεχόμενο 
της θυρίδας έχουν εφαρμογή οι διατάξεις του Ν.2331/95 
(ΦΕΚ 173Α/95) με αρμοδίους για το νόμιμο έλεγχο τον 
Προϊστάμενο του Τμήματος Θυρίδων και τον Προϊστάμε¬ 
νο της Γ ενικής Διεύθυνσης Ταχ.Ταμιευτηρίου. 

Άρθρο 2 

Δικαιούχοι μίσθωσης 

1. Δικαίωμα μίσθωσης θυρίδας έχουν: 

α) τα φυσικά πρόσωπα που έχουν κατά τον Αστικό Κώ¬ 
δικα πλήρη ικανότητα για δικαιοπραξία και οι ανήλικοι 
που έχουν συμπληρώσει το 14ο έτος της ηλικίας τους και 

β) τα νομικά πρόσωπα γενικά που έχουν νόμιμα συοτα- 
θεί. 

2. Θυρίδα μπορούν να μισθώσουν μέχρι δύο πρόσωπα 
που πληρούν τους όρους της προηγουμένης παραγρά¬ 
φου. 

Συμμισθωτής μπορεί να ορισθεί από τον μισθωτή και 
κατά τη διάρκεια της μίσθωσης. Το διορισμό αυτό ο μι¬ 
σθωτής μπορεί να ανακαλέσει μέχρι την αποδοχή του α¬ 
πό τον συμμισθωτή μετην υπογραφήτου στη σύμβαση μί- 

σθωσης. Οι συμμισθωτές θυρίδας ευθύνονται αλληλέγ¬ 
γυα, αδιαίρετα και σε ολόκληρον ο καθένας για την τήρη¬ 
ση των όρων της σύμβασης και του παρόντος κανονι¬ 
σμού. 

Άρθρο 3 

Σύμβαση μίσθωσης 

1. Για τη μίσθωση της θυρίδας συμπληρώνεται από τον 
ενδιαφερόμενο ή το νόμιμο εκπρόσωπό του ή τον υπάλ¬ 
ληλο του Ταχ.Ταμιευτηρίου αίτηση με όλα τα απαραίτητα 
στοιχεία , η οποία υπογράφεται από τον αιτούντα ή τους 
αιτούντες. 

2. Μετά την επιλογή της θυρίδας και την υπογραφή του 
ειδικού εντύπου, συμπληρώνεται η σύμβαση μίσθωσης, η 
οικεία καρτέλλα και κάθε άλλο απαιτούμενο έντυπο. 

3. Το περιεχόμενο της σύμβασης μίσθωσης και οι όροι 
που διέπουν αυτή καθορίζονται με απόφαση του Διοικητι¬ 
κού Συμβουλίου του Ταχ.Ταμιευτηρίου.Η σύμβαση μί¬ 
σθωσης οπωσδήποτε θα περιέχει εκτός από τα στοιχεία 
των συμβαλλομένων, τον αριθμό και την κατηγορία της 
θυρίδας και τα ακόλουθα: 

α. Τη διάρκεια και τον χρόνο λήξης της μίσθωσης. 

β. Το ποσό του μισθώματος και της εγγύησης. 

γ. Τ ον τρόπο και χρόνο χρήσης της θυρίδας με την υπο¬ 
χρέωση του μισθωτή να χρησιμοποιεί αυτή σύμφωνα με 
τους όρους της σύμβασης και του παρόντος κανονισμού. 

δ. Την απαγόρευση υπεκμίσθωσης της θυρίδας και εκ¬ 
χώρησης των από τη σύμβαση δικαιωμάτων του μισθωτή. 

ε. Το δικαίωμα του Ταχ.Ταμιευτηρίου να αντικαθιστάτη 
θυρίδα και να ελέγχει το περιεχόμενο αυτής σύμφωνα με 
τις διατάξεις του κανονισμού κατά τη διαδικασία του άρ¬ 
θρου 6 παρ. 4 του παρόντος. 

στ. Αποδοχή του όρου κατά τον οποίο το Ταχ.Ταμιευτή- 
ριο δεν έχει καμία ευθύνη σε σχέση μετά τοποθετούμενα 
στη θυρίδα αντικείμενα και την σε οιαδήποτε περίπτωση 
ανωτέρας βίας φθορά, απώλεια και αδυναμία άσκησης 
των δικαιωμάτων του μισθωτή. 

ζ. Τ ον διορισθέντα αντίκλητο του μισθωτή για την κοινο¬ 
ποίηση από το Ταχ.Ταμιευτήριο κάθε εγγράφου κατά τις 
κείμενες διατάξεις του κώδικα Πολιτικής Δικονομίας. 

4. Η σύμβαση μίσθωσης υπογράφεται κατά περίπτωση 
από το μισθωτή ή τους συμμισθωτές ή τον νόμιμο εκπρό¬ 
σωπο του νομικού προσώπου , ή τον πληρεξούσιό τους 
και τον εκπρόσωπο του Ταχ.Ταμιευτηρίου, ο οποίος ορί¬ 
ζεται με τους αναπληρωτές του, ύστερα από απόφαση 
του Διοικητικού του Συμβουλίου. 

5. Κατά την υπογραφή της σύμβασης της μίσθωσης κα¬ 
ταβάλλεται από τον μισθωτή η εγγύηση και το μίσθωμα, 
όπως κάθε φορά κατά την κρίση του θα αποφασίσει το Δι¬ 
οικητικό Συμβούλιο του Ταχ.Ταμιευτηρίου. Αντίγραφο 
της μίσθωσης παραδίδεται στο μισθωτή. 

6. Ο μισθωτής ή συμμισθωτής ή ο νόμιμος εκπρόσωπος 
παραλαμβάνει ένα ή δύο κλειδιά και είναι υπεύθυνος για 
τη φύλαξήτους, υποχρεουμένου σε περίπτωση απώλειας 
στην καταβολή της δαπάνης αντικατάστασης. Η κατα¬ 
σκευή από το μισθωτή και άλλου κλειδιού (αντικλείδι) α¬ 
παγορεύεται, το δε Ταχ.Ταμιευτήριο στην περίπτωση αυ¬ 
τή, δικαιούται να αντικαταστήσει όλη την κλειδαριά με 
δαπάνη του παραβάτη μισθωτή και κατά την κρίση του να 
λύσει μόνο του τη σύμβαση μίσθωσης. 

7. Τα δικαιούμενα στο άνοιγμα της θυ ρίδας πρόσωπα υ¬ 
πογράφουν στον ειδικό χώρο δειγμάτων υπογραφών της 
οικείας καρτέλλας ή άλλου εντύπου, που αναγράφεται 
και ο αριθμός της ταυτότητάς τους. 


Άρθρο 4 

Μίσθωμα - εγγύηση - διάρκεια μίσθωσης 

1. Το ποσό του μισθώματος και της εγγύησης καθορίζο¬ 
νται κάθε φορά αποκλειστικά με απόφαση του Διοικητι¬ 
κού Συμβουλίου του Ταχ.Ταμιευτηρίου και προκαταβάλ¬ 
λονται κατά την υπογραφή της σύμβασης για όλη τη μι¬ 
σθωτική διάρκεια. 

2. Η διάρκεια της μίσθωσης ορίζεται για ένα έτος που 
αρχίζει από την υπογραφή της σύμβασης. Δύναται να ο- 
ρισθεί μικρότερη μισθωτική διάρκεια με απόφαση του Δι¬ 
οικητικού Συμβουλίου του Ταχ.Ταμιευτηρίου. Εάν μετα¬ 
βληθεί το ύψος του μισθώματος και της εγγύησης κατά 
την διάρκεια της μισθωτικής περιόδου, δεν επηρεάζεται 
το ύψος τους που έχει συμφωνηθεί για τις μισθωμένες θυ¬ 
ρίδες μέχρι τη λήξη της μίσθωσης. 

3. Με το ποσό της εγγύησης καλύπτεται η δαπάνη τυχόν 
απώλειας των κλειδιών, φθοράς της θυρίδας, καθυστέ¬ 
ρησης καταβολής των μισθωμάτων καθώς και κάθε ζημιά 
του Ταχ. Ταμιευτηρίου. Το Ταχ. Ταμιευτήριο δεν υποχρε- 
ούται στην επιστροφή διαφοράς μισθώματος όταν η μί¬ 
σθωση λυθεί με υπαιτιότητα του μισθωτή, μέσα στον συμ- 
φωνηθέντα χρόνο μίσθωσης. Η καθυστέρηση της κατα¬ 
βολής του μισθώματος πέραντων δέκα πέντε (15) ημερών 
απάτη λήξη της μίσθωσης, υποχρεώνει το μισθωτή στην 
καταβολή τόκου υπερημερίας με το εκάστοτε ισχύον επι¬ 
τόκιο ληξιπροθέσμων χρεών υπέρ Δ.Ο.Υ. 

Άρθρο 5 

Πληρεξουσιότητα - Νομική Εκπροσώπηση 

1. Για την υπογραφή σύμβασης μίσθωσης θυρίδας με 
πληρεξουσιότητα απαιτείται ειδικό ή γενικό συμβολαιο¬ 
γραφικό πληρεξούσιο όπου θα αναφέρεται η εντολή αυ¬ 
τή. Αντίγραφο τούτου φυλάσσεται στην υπηρεσία θυρί¬ 
δων. 

2. Για τη χρήση γενικά και την απασφάλιση της θυρίδας 
ο μισθωτής ή από κοινού οι συμμισθωτές μπορούν κατά 
τη σύναψη της σύμβασης μίσθωσης ή και αργότερα να 
διορίσουν πληρεξούσιό τους με την υπογραφή σχετικού 
εντύπου της υπηρεσίας. Η πληρεξουσιότητα αυτή μπορεί 
να δοθεί και με ειδικό ή γενικό συμβολαιογραφικό πληρε¬ 
ξούσιο όπως ορίζει η πιο πάνω παράγραφος 1. 

3. Γ ια τη μίσθωση θυρίδας γενικά από νομικά πρόσωπα 
απαιτείται η προσκόμιση του καταστατικού ή ιδρυτικού 
εγγράφου τους, που φυλάσσεται στην υπηρεσία των θυ¬ 
ρίδων και ανάλογο νομιμοποιητικό έγγραφο, για τον εκ¬ 
πρόσωπό τους. Η χρήση της θυρίδας από αυτό γίνεται με 
το νόμιμο εκπρόσωπο τους, που υποχρεούται να προσκο¬ 
μίσει ανάλογο συμβολαιογραφικό πληρεξούσιο ή νομιμο¬ 
ποιητικό έγγραφο του νομικού προσώπου. 

4. Το Ταχ.Ταμιευτήριο δεν έχει καμμία ευθύνη για την ε- 
γκυρότητα ή γνησιότητα του πληρεξούσιου καιγενικάτης 
νομιμοποιητικής εντολής του μισθωτή ή συμμισθωτή. 

Άρθρο 6 

Ασφάλιση και χρήση θυρίδας 

1. Οι θυρίδες ασφαλίζονται με δύο κλειδαριές. Η μία λει¬ 
τουργεί με το κλειδί που παραδίδεται στο μισθωτή και η 
άλλη με το κλειδί του Ταχ.Ταμιευτηρίου το οποίο είναι ό¬ 
μοιο για όλες τις θυρίδες (ΡΑ83Ε ΡΑΗΤΟυΤ). Σε περί¬ 
πτωση απώλειας του κλειδιού, ο μισθωτής υποχρεούται 
αμέσως να ειδοποιήσει την αρμόδια υπηρεσία θυρίδων 
του Ταχ.Ταμιευτηρίου, η οποία προβαίνει στην αντικατά- 

στάσή του. Το Ταχ. Ταμιευτήριο ουδεμία ευθύνη έχει για 
τη χρήση της θυρίδας μέχρι την ημέρα και ώρα που δη¬ 
λώνεται έγγραφα η απώλεια του κλειδιού. Η δαπάνη αντι¬ 
κατάστασης του κλειδιού και κάθε άλλη που έχει σχέση με 
την απώλεια και αντικατάσταση, βαρύνουν τον μισθωτή 
και προκαταβάλλεται. 

2. Ο μισθωτής ή ο καθένας από τους συμμισθωτές ή ο 
πληρεξούσιος αυτών δικαιούται στις εργάσιμες ημέρες 
και ώρες που καθορίζονται από τη σύμβαση μίσθωσης ή 
την υπηρεσία να κάμουν χρήση της θυρίδας. Το άνοιγμα 
της θυρίδας γίνεται με σύμπραξη του εντεταλμένου υ¬ 
παλλήλου του Ταχ.Ταμιευτηρίου, αφού προηγουμένως, ο 
δικαιούχος υπογράψει στο αντίστοιχο παραστατικό έντυ- 
ποτου Ταχ.Ταμιευτηρίου και αναγραφεί η ημερομηνία και 
ώρα προσέλευσής του. Την ευθύνη του κλεισίματος αυ¬ 
τής φέρει αποκλειστικά ο μισθωτής. Οταν η χρήση της θυ¬ 
ρίδας γίνεται από τον πληρεξούσιο ή συμμισθωτή ή νόμι¬ 
μο εκπρόσωπο του μισθωτή τότε αυτός δηλώνει εγγρά- 
φως και ιδιοχείρως ότι ο μισθωτής δεν απεβίωσε ή δεν 
κηρύχθηκε σε αφάνεια ή εάν είναι ο μισθωτής νομικό πρό¬ 
σωπο ότι δεν λύθηκε ή καταργήθηκε τούτο, ούτε επτώ- 
χευσεή κηρύχθηκε σε αναγκαστική διαχείριση. 

3. Ο αρμόδιος υπάλληλος πριν ανοιχθεί η θυρίδα ελέγ¬ 
χει εάν έχει λήξει η μίσθωση οπότε και εφαρμόζεται ήπαρ. 
2 του άρθρου 8 του παρόντος. Σε περίπτωση κάθε άλλης 
γενικά υποχρέωσης του μισθωτή ο αρμόδιος υπάλληλος 
δικαιούται να αρνηθεί το άνοιγμα της θυρίδας και να κα- 
λέσειτον μισθωτή να εκπληρώσει πρώτα τις υποχρεώσεις 
του. 

4. Εάν υπάρχουν υπόνοιες ότι συντρέχει η περίπτωση 
του άρθρου 1 παρ. 3 του παρόντος, το Ταχ.Ταμιευτήριο 
δικαιούται να ελέγξειτο περιεχόμενο της θυρίδας, μετά α¬ 
πό προηγούμενη έγγραφη πρόσκληση των ανωτέρω προ¬ 
σώπων να προσέλθουν εντός δέκα (10) ημερών. Μετά την 
παρέλευση της προθεσμίας καιεφ’ όσον δενπροσέλθειο 
μισθωτής το Ταχ.Ταμιευτήριο προβαίνει στην απασφάλι- 
ση της θυρίδας, σύμφωνα με το άρθρο 9 της παρ.1 του 
παρόντος. Η ιδία διαδικασία απαιτείται και για την κατά 
την κρίση του Ταχ.Ταμιευτηρίου αντικατάσταση της θυρί¬ 
δας. 

Άρθρο 7 

Δέσμευση περιεχομένου θυρίδας 

Οταν το περιεχόμενο της θυρίδας δεσμεύεται από κα¬ 
τάσχεση ή κληρονομική διαδοχή ή και άλλη νόμιμη αιτία 
τοποθετείται στην θυρίδα ειδική ενδεικτική ταινία και ση¬ 
μειώνεται η δέσμευση στο έντυπο της υπηρεσίας. Η απο¬ 
δέσμευση γίνεται μετά από σημείωμα του γραφείου νομι¬ 
κού συμβούλου του Ν.Σ.Κ. στο Ταχ.Ταμιευτήριο. 

Άρθρο 8 

Λύση της μίσθωσης θυρίδας 

1. Η μίσθωση θυρίδας λύνεται: 

α) με τη λήξη της διάρκειας της μίσθωσης χωρίς ανανέ¬ 
ωση όπως παρακάτω ορίζεται 
β) με τηνπαράβαση όρου ή όρωντης σύμβασης του πα¬ 
ρόντος κανονισμού και του νόμου, κατόπιν μονομερούς 
καταγγελίας της σύμβασης από το Ταχ.Ταμιευτήριο και 
γ) με το θάνατο του μισθωτή, του συμμισθωτή και με τη 
λύση ή κατάργηση του νομικού προσώπου. 

2. Με τη λήξη του χρόνου μίσθωσης, ο μισθωτής ή και ο 
πληρεξούσιός του ή νόμιμος εκπρόσωπός του υποχρεού- 
ται αμέσως να αποδόσει τη χρήση της θυρίδας, στην υ¬ 


πηρεσία και να υπογράψει σχετική δήλωση ότι ανέλαβε ό¬ 
λο το περιεχόμενό της και ότι δεν έχει καμμία απαίτηση 
κατά του Ταχ.Ταμιευτηρίου. Μετά τη λήξη της και αφού 
παρέλθουν 15 ημέρες χωρίς να ανανεωθεί η μίσθωση με 
συναίνεση του μισθωτή, τότε εάν ο μισθωτής δεν αποδό- 
σει τη χρήση της θυρίδας, η μίσθωση θεωρείται ότι ανα¬ 
νεώνεται σιωπηρά για τον ίδιο χρόνο με τον αρχικά συμ- 
φωνηθέντα και με μίσθωμα και εγγύηση που ισχύουν κα¬ 
τά το χρόνο της ανανέωσης για τις θυρίδες, τα οποία και 
είναι άμεσα απαιτητά. Ο μισθωτής δεν μπορεί να χρησι¬ 
μοποιήσει τη θυρίδα πριν καταβάλλει το μίσθωμα και εκ¬ 
πληρώσει κάθε άλλη υποχρέωσήτου. Εάν ο μισθωτής αρ¬ 
νηθεί ή αμελήσει την καταβολή του μισθώματος μέσα σε 
προθεσμία δέκα (10) ημερών από τη νόμιμα επιδιδόμενη 
έγγραφη πρόσκληση από την υπηρεσία στον ίδιο ή στον 
συμμισθωτή ή τον νόμιμο πληρεξούσιο ή εκπρόσωπο, η 
μίσθωση οριστικά και αυτοδίκαια θεωρείται ότι έχει λυθεί 
και ο μισθωτής υποχρεούται να καταβάλλει ολόκληρο το 
νέο μίσθωμα στο Ταχ.Ταμιευτήριο σαν ποινική ρήτρα. 

3. Με την παράβαση όρου ή όρωντης σύμβασης μίσθω¬ 
σης ή του παρόντος κανονισμού καιτου νόμου, το Ταχ.Τα¬ 
μιευτήριο μπορεί με έγγραφη καταγγελία του η οποία νό¬ 
μιμα θα επιδοθεί στον μισθωτή ή τον ένα από τους συμμι- 
σθωτές ή το νόμιμο πληρεξούσιο ή εκπρόσωπό του να 
καταγγείλει μονομερώς τη σύμβαση μίσθωσης και να κα- 
λέσει τον μισθωτή όπως εντός δέκα (10) ημερών αποδώ¬ 
σει τη χρήση της θυρίδας. 

4. Με το θάνατο του μισθωτή ή συμμισθωτή παύει να ι¬ 
σχύει η πληρεξουσιότητα και το δικαίωμα της απασφάλι- 
σης της θυρίδας περιέρχεται στους κληρονόμους ή στον 
συμμισθωτή και στους κληρονόμους του. 

5. Μετη λύση ή κατάργησητου νομικού προσώπου παύ¬ 
ει η νόμιμη εκπροσώπησή του και το δικαίωμα απασφάλι- 
σης έχουν οι εκκαθαριστές του ή οι νόμιμοι διάδοχοι και 
εκπρόσωποι αφού προσκομίσουν τα απαιτούμενα νομι¬ 
μοποιητικά έγγραφα. 

Άρθρο 9 

Απασφάλιση και απόδοση περιεχομένου θυρίδας 

1. Μετά την πάροδο της προθεσμίας και τη λύση της μί¬ 
σθωσης κατά τις παραγράφους 2 και 3 του άρθρου 8 του 
παρόντος, το Ταχ.Ταμιευτήριο δικαιούται με δικαστική α¬ 
πόφαση του κατά τόπου αρμοδίου δικαστηρίου να προβεί 
στην απασφάλιση της θυρίδας με ειδικό τεχνίτη, ενώπιον 
Επιτροπής, η οποία θα αποτελείται από : 

α) ένα συμβολαιογράφο του συμβολαιογραφικού συλ¬ 
λόγου της περιφέρειας της Υπηρεσίας θυρίδων 
β) ένα επιθεωρητή του Ταχ.Ταμιευτηρίου 
γ) ένα εκτιμητή του Ενεχυροδανειστηρίου και 
δ) τον Προϊστάμενο του Τμήματος ή Γ ραφείου Θυρίδων 
ή το νόμιμο αναπληρωτή του. 

Από το συμβολαιογράφο συντάσσεται πράξη απογρα- 
ψής στην οποία καταγράφεται με λεπτομέρεια το περιε¬ 
χόμενο της θυρίδας η οποία υπογράφεται και από τα μέ¬ 
λη της Επιτροπής. 

Τα μέλη - υπάλληλοι του Ταχ.Ταμιευτηρίου της ανωτέ¬ 
ρω Επιτροπής ορίζονται με απόφαση του Διοικητικού του 
Συμβουλίου ή του εξουσιοδοτουμένου από αυτό οργά¬ 
νου. 

Μετά την παραπάνω απασφάλιση της θυρίδας, αφού ε¬ 
ξοφληθούν γενικά όλες οι απαιτήσεις του Ταχ.Ταμιευτη- 
ρίου, το περιεχόμενό της αποδίδεται στο δικαιούχο ο ο¬ 
ποίος υπογράφει και τη σχετική δήλωση του άρθρου 8 

παρ. 2 του παρόντος κανονισμού. Αναλογικά κατά περί¬ 
πτωση εφαρμόζεται και το πιο κάτω άρθρο 10 του παρό¬ 
ντος κανονισμού. 

2. Μετά το θάνατο του μισθωτή οι κληρονόμοι μόνοι 
τους ή εάν υπάρχει συμμισθωτής και με αυτόν, δικαιού¬ 
νται σε απασφάλιση της θυρίδας μετά τη νομιμοποίησή 
τους, η οποία γίνεται με γνωμοδότηση του γραφείου νο¬ 
μικού συμβούλου Ν.Σ.Κ. στο Ταχ.Ταμιευτήριο μετά την 
προσκόμιση: 

α) Ληξιαρχικής πράξης θανάτου του μισθωτή, 
β) Πιστοποιητικού της αρμόδιας δημοτικής, κοινοτικής 
ή προξενικής αρχής εγγυτέρων συγγενών του μισθωτή 
κατά τον θάνατό του. 

γ) Αντίγραφο διαθήκης εάν υπάρχει του αποβιώσαντα 
μισθωτή και 

δ) Πιστοποιητικού μη δημοσίευσης διαθήκης ή σε περί¬ 
πτωση ύπαρξης διαθήκης πιστοποιητικό μη δημοσίευσης 
ετέρας διαθήκης του αποβιώσαντα μισθωτή από το Πρω¬ 
τοδικείο του τόπου της τελευταίας κατοικίας του και το 
Πρωτοδικείο Αθηνών. 

Η απασφάλιση της θυρίδας μετά την νομιμοποίηση των 
κληρονόμων γίνεται από τεχνίτη της Υπηρεσίας ενώπιον 
ενός ή περισσοτέρων απότους δικαιούχους, με Επιτροπή 
η οποία αποτελείται από: 

α) Συμβολαιογράφο του Συμβολαιογραφικού Συλλό¬ 
γου της περιφερείας της Υπηρεσίας Θυρίδων, 
β) Εκπρόσωπο της αρμόδιας Δ.Ο.Υ. 
γ) Τον Προϊστάμενο του Τ μήματος ή Γ ραφείου Θυρίδων 
ή τον νόμιμο αναπληρωτή του και 
δ) Έναν εκτιμητή του Ταχ.Ταμιευτηρίου. 

Τ α μέλη-υπάλληλοι του Τ αχ.Τ αμιευτηρίου της ανωτέρω 
Επιτροπής ορίζονται με απόφαση του Διοικητικού του 
Συμβουλίου ή του εξουσιοδοτημένου από αυτό οργάνου. 

Από την Επιτροπή ενεργείται λεπτομερής απογραφή 
και εκτίμηση του περιεχομένου και από τον Συμβολαιο¬ 
γράφο συντάσσεται πράξη απογραφής η οποία υπογρά¬ 
φεται από τα μέλη της και τους τυχόν παριστάμενους δι¬ 
καιούχους της. Η θυρίδα ασφαλίζεται με ειδική ταινία. 

Η απόδοση του περιεχομένου της θυρίδας στους κλη¬ 
ρονόμους και τον τυχόν συμμισθωτή γίνεται μετά από 
γνωμοδότηση του νομικού συμβούλου του Ν.Σ.Κ. στο 
Ταχ.Ταμιευτήριο αφού υποβληθούνταπιο κάτω έγγραφα 
νομιμοποίησής τους: 

Α) Εάν μετά την εκτίμηση προκύψει ότι η αξία του περιε¬ 
χομένου της θυρίδας δεν υπερβαίνει το ποσό το οποίο θα 
καθορίζεται κάθε φορά με απόφαση του Διοικητικού Συμ¬ 
βουλίου του Ταχ.Ταμιευτηρίου για το οποίο δεν απαιτείται 
η προσκόμιση κληρονομητηρίου. 
α) αντίγραφο ληξιαρχική πράξης θανάτου του μισθωτή, 
β) πιστοποιητικό αρμοδίας Δημοτικής ή Κοινοτικής ή 
Προξενικής Αρχής πλησιεστέρων συγγενών του αποβιώ¬ 
σαντα, κατά το χρόνο του θανάτου του. 
γ) αντίγραφο διαθήκης του αποβιώσαντα εάν υπάρχει, 
δ) πιστοποιητικό του Γραμματέα Πρωτοδικών της τε¬ 
λευταίας κατοικίας του αποβιώσαντα και του Γραμματέα 
Πρωτοδικών Αθηνών ότι δεν δημοσιεύθηκε διαθήκη του 
αποβιώσαντα ή σε περίπτωση ύπαρξης διαθήκης πιστο¬ 
ποιητικό περί μη δημοσίευσης άλλης διαθήκης και 
ε) σε περίπτωση ύπαρξης διαθήκης πιστοποιητικό του 
Γ ραμματέα Πρωτοδικών της τελευταίας κατοικίας του α¬ 
ποβιώσαντα, ότι δεν προσβλήθηκε η διαθήκη. 

στ) αντίγραφο της συμβολαιογραφικής πράξης απο- 
γραφής και 


ζ) πιστοποιητικό της αρμόδιας Δ.Ο.Υ. για τη δήλωση του 
κληρονομιαίου περιεχομένου της θυρίδας. 

Β) Εάν μετά την εκτίμηση προκύψει ότι η αξία του περιε¬ 
χομένου της θυρίδας του αποβιώσαντα υπερβαίνει το πο¬ 
σό που με απόφασή του το Διοικητικό Συμβούλιο του 
Ταχ.Ταμιευτηρίου απαιτεί προσκόμιση κληρονομητηρίου. 

α) κληρονομητήριο για τον αποβιώσαντα μισθωτή. 

β) εφόσον έχει παρέλθει τρίμηνο από την έκδοση του πι¬ 
στοποιητικού του κληρονομητηρίου, πιστοποιητικό του 
αρμοδίου Γραμματέα του Πρωτοδικείου ότι δεν προ¬ 
σβλήθηκε , ανακλήθηκε, αφαιρέθηκε, κηρύχθηκε ανίσχυ¬ 
ρο ή τροποποιήθηκε το κληρονομητήριο. 

γ) αντίγραφο της συ μβολαιογραφικής πράξης απογρα- 
φής. 

δ) πιστοποιητικό της αρμόδιας Δ.Ο.Υ. για τη δήλωση 
του κληρονομιαίου περιεχομένου της θυρίδας. 

Το γραφείο νομικού συμβούλου του Ν.Σ.Κ. στο Ταχ.Τα¬ 
μιευτήριο δύναται να ζητήσει την έκδοση του κληρονομη¬ 
τηρίου ανεξάρτητα από το ποσό εκτίμησης του περιεχο¬ 
μένου της θυρίδας εάν κρίνει ότι υπάρχουν ειδικοί λόγοι. 

Η απόδοση του περιεχομένου της θυρίδας στους κλη¬ 
ρονόμους ή κληρονόμους και συμμισθωτές γίνεται μετά 
την εξόφληση όλων γενικά των απαιτήσεων του Ταχ.Ταμι- 
ευτηρίου και με υπογραφή από τούτους της σχετικής δή¬ 
λωσης του αρθρ.8 παρ. 2 του παρόντος. 

3. Η απασφάλιση θυρίδας νομικού προσώπου που έχει 
λυθεί ή καταργηθεί γίνεται ενώπιοντης Επιτροπής της πα¬ 
ραγράφου 1 του παρόντος άρθρου με την παρουσία του 
εκκαθαριστή ή νόμιμου εκπροσώπου του και μετά από 
γνωμοδότηση του γραφείου νομικού συμβούλου του 
Ν.Σ.Κ. στο Ταχ.Ταμιευτήριο για τα απαιτούμενα κατά πε¬ 
ρίπτωση νομιμοποιητικά έγγραφα. 

Το περιεχόμενο της θυρίδας αποδίδεται στον ανωτέρω 
νόμιμο εκπρόσωπο του νομικού προσώπου μετά την άμε¬ 
ση εξόφληση όλων των απαιτήσεων του Ταχ.Ταμιευτηρί- 
ου. 

Αναλογικά κατά περίπτωση εφαρμόζεται το πιο κάτω 
άρθρο 10 του παρόντος κανονισμού. 

4. Όταν αποβιώσει ο μισθωτής ή συμμισθωτής και οι 
κληρονόμοι του είναι άγνωστοι, η απασφάλιση της θυρί¬ 
δας γίνεται σύμφωνα με τις κείμενες διατάξεις της σχο- 
λάζουσας κληρονομιάς του Αστικού Κώδικα, του από 20 
Οκτωβρίου 1947 Β.Δ. «Περί της Διοικητικής Εποπτείας ε¬ 
πί κηδεμόνων σχολαζουσών κληρονομιών κ.λ.π.» και κάθε 
νεωτέρου σχετικού νόμου. Η αίτηση υποβάλλεταιπροςτο 
Υπουργείο Οικονομικών ή το κατά τόπον αρμόδιο Πρωτο¬ 
δικείο. Όλες οι απαιτήσεις γενικά του Ταχ.Ταμιευτηρίου 
εξοφλούνται από τον κηδεμόνα της σχολάζουσας κληρο¬ 
νομιάς ή τον υπόχρεο και κατά περίπτωση με την αναλο¬ 
γική εφαρμογή του πιο κάτω άρθρου 10 του παρόντος κα¬ 
νονισμού. 

5. Τα αντικείμενα της θυρίδας όταν στο σύνολό τους εί¬ 
ναι μετρητά ή απόλυτα διαιρετές αξίες αποδίδονται και 
χωριστά σε καθένα από τους δικαιούχους κατά την ανα¬ 
λογία που τους ανήκει, διαφορετικά αποδίδονται από κοι¬ 
νού και μόνο σε όλους τους δικαιούχους. 

Εάν τα αντικείμενα της θυρίδας δεν είναι διαιρετά ή δεν 
ανευρίσκονται οι δικαιούχοι κληρονόμοι, η θυρίδα με α¬ 
πόφαση του Διοικητικού Συμβουλίου του Ταχ.Ταμιευτηρί- 
ου απελευθερώνεται και τα αντικείμενα φυλάσσονται στο 
Ενεχυροδανειστήριο του Ταχ.Ταμιευτηρίου το οποίο δι¬ 
καιούται σύμφωνα με τις ισχύουσες διατάξεις να εκποιή¬ 
σει σε δημόσιο πλειστηριασμό και μετατρέψει σε μετρητά 

τα οποία αφού αφαιρεθούντα έξοδα θα κατατεθούν σε έ¬ 
ντοκο λογαριασμό Ταμιευτηρίου. Η διάταξη αυτή εφαρ¬ 
μόζεται και για δικαιούχο κληρονόμο κηρυχθέντα σε α- 
φάνεια με αμετάκλητη δικαστική απόφαση. 

Άρθρο 10 

Απαιτήσεις και ενέχυρο εκμισθωτή 

Το περιεχόμενο της θυρίδας αποτελεί εμπράγματη α¬ 
σφάλεια για τις απαιτήσεις του Ταχ.Ταμιευτηρίου κατά 
του μισθωτή. Σε όλα τα αντίκειματης θυρίδας το Ταχ.Τα¬ 
μιευτήριο έχει νόμιμο ενέχυρο. 

Οταν οι απαιτήσεις γενικά του Ταχ.Ταμιευτηρίου για ο- 
ποιοδήποτε λόγο δεν ικανοποιηθούν αμέσως από το δι¬ 
καιούχο της απασφαλισμένης θυρίδας, τότε εάν υπάρ¬ 
χουν μετρητά σε δραχμές ή ξένο νόμισμα μετατρέψιμο σε 
δραχμές ή ομόλογα και άλλες αξίες άμεσα μετατρέψιμες, 
το Ταχ.Ταμιευτήριο χωρίς καμμία άλλη διαδικασία εξο¬ 
φλείται σε όλες τις απαιτήσεις του έντοκα και το υπόλοι¬ 
πο με τα τυχόν άλλα αντικείμενα φυλάσσεται στο Ταχ.Τα¬ 
μιευτήριο και αποδίδεται στο δικαιούχο αφού υπογράψει 
την απαιτούμενη δήλωση και απόδειξη. Εάν δεν υπάρ¬ 
χουν μετρητά στα τυχόν φυλασσόμενα τιμαλφή και άλλα 
αντικείμενα, ενεργείται εκποίηση κατά τις ισχύουσες δια¬ 
τάξεις του Ενεχυροδανειστηρίου του Ταχ.Ταμιευτηρίου, 
μέχρι του ποσού που θα καλύψει όλες τις απαιτήσεις του 
με τα έξοδα και τους τόκους. 

Το υπόλοιπο του εκπλειστηριάσματος παραμένει σε ει¬ 
δικό λογαριασμό και αποδίδεται στο δικαιούχο. 

Άρθρο 11 

Τηρούμενα στοιχεία - αρχεία - εκκαθάριση" 

1. Η Υπηρεσία εκμίσθωσης θυρίδων Θησαυροφυλακίου 
όπως λειτουργεί σε Τμήματα ή Γραφεία, τηρεί τα ανα¬ 
γκαία στοιχεία για την εύρυθμη λειτουργία της. Αυτά κατ’ 
αρχήν είναι η ατομική καρτέλλα κάθε πελάτη με δείγμα υ¬ 
πογραφής του και τυχόν πληρεξουσίου του, το ημερολό¬ 
γιο υπογραφών του πελάτη ή του πληρεξουσίου του για 
κάθε χρήση της θυρίδας, οι ατομικοί φάκελλοι των πελα¬ 
τών με όλα τα απαραίτητα έγγραφα και το αλφαβητικό ευ¬ 
ρετήριο. 

2. Η λογιστική μορφή απεικονίζεται με τους λογιστικούς 
λογαριασμούς «Τόκοι - Εσοδα» και «Προσωρινοί λογα¬ 
ριασμοί Πιστωτικοί». Στο τέλος κάθε δεκαημέρου ή όπως 
διαφορετικά αποφασίσει το Διοικητικό Συμβούλιο του 
Ταχ.Ταμιευτηρίου συντάσσεται αναλυτικό ημερολόγιο 
ταμείου το οποίο διαβιβάζεται στο αρμόδιο Τμήμα. 

3· Τα Τμήματα ή Γραφεία εκμίσθωσης θυρίδων για την 
εύρυθμη λειτουργία τους χρησιμοποιούν αιτήσεις, συμ¬ 
βάσεις μισθώσεων, πρωτόκολλο, βιβλίο πεπραγμένων, α- 
πογραφών, εντάλματα πληρωμών, πρόχειρο ταμείο, 
γραμμάτια εισπράξεων κ,λ.π. και εισηγούνται την εκτύ¬ 
πωση κάθε απαραίτητου εντύπου. 

4. Τα ανωτέρω στις παρ. 1,2 και 3 στοιχεία θα μεταβάλ¬ 
λονται ή και αντικαθίσταται ανάλογα με τις ανάγκες της Υ¬ 
πηρεσίας και το σύστημα μηχανογράφησης. 

5. Η εκκαθάριση του αρχείου της Υπηρεσίας της εκμί¬ 
σθωσης θυρίδων του Ταχ.Ταμιευτηρίου γίνεται σύμφωνα 
με τις διατάξεις των Π.Δ. 162/79 και 2/1980 ως και κάθε νε- 
ωτέρου σχετικού νόμου. 

Άρθρο 12 

Κάθε άλλο θέμα που προκύπτει κατά την εφαρμογή του 
παρόντος κανονισμού θα ρυθμίζεται από τον αρμόδιο 


Προϊστάμενο Γενικής Δ/νσης του Ταχ.Ταμιευτηρίου μετά 
από γνώμη του γραφείου νομικού συμβούλου του Ν.Σ.Κ. 
στο Ταχ.Ταμιευτήριο. 

Η απόφαση αυτή να δημοσιευθεί στην Εφημερίδα τπσ 
Κυβερνήσεως. 

Αθήνα, 18 Ιουλίου 1997 
Ο ΥΠΟΥΡΓΟΣ 

ΧΑΡ. ΚΑΣΤΑΝΙΔΗΣ 
-Φ- 

Αριθ. 17531/70 (2) 

Κανονισμός λειτουργίας Τμημάτων Κεντρικού Ταμείου 
και Διακίνησης Χρημάτων και Αξιών Ταχυδρομικού Τα¬ 
μιευτηρίου. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

α) του άρθρου 4 παρ.α' του Ν.428/76 (ΦΕΚ 235Α7 
3.9.76) «Περί συστάσεως εις το Ταχυδρομικόν Ταμιευτή- 
ριον θέσεων προσωπικού και ρυθμίσεως θεμάτων αφο- 
ρώντων εις την αρμοδιότητα του Διοικητικού Συμβουλίου 
αυτού». 

β) του άρθρου 5του Π.Διατάγματος 366/1996 (ΦΕΚ236Α' 
20.9.96) «Οργανισμός του Ταχυδρομικού Ταμιευτηρίου». 

γ) του άρθρου 29Ατου Ν.1558/85 (ΦΕΚ 137Α /85) «Κυ¬ 
βέρνηση και Κυβερνητικά Όργανα» που προστέθηκε με το 
άρθρο 27 του Ν.2081/92 (ΦΕΚ 154Α792) και αντικαταστά- 
θηκε με το άρθρο 1 παρ. 2α' του Ν. 2469/97 (ΦΕΚ 38Α7 97). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι¬ 
σμού του Ταχυδρομικού Ταμιευτηρίου. 

3. Το απόσπασμα του πρακτικού Σιινεδριάσεως Διοικη¬ 
τικού Συμβουλίου του Ταχυδρομικού Ταμιευτηρίου, απο¬ 
φασίζουμε: 

Εγκρίνουμε την απόφαση του Διοικητικού Συμβουλίου 
του Ταχυδρομικού Ταμιευτηρίου που λήφθηκε κατά την 
2210 Συνεδρίαση της 5ης Ιουνίου 1997 (Θέμα 7ο) και η ο¬ 
ποία έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΜΗΜΑΤΩΝ ΚΕΝΤΡΙΚΟΥ ΤΑΜΕΙΟΥ 
ΚΑΙ ΔΙΑΚΙΝΗΣΗΣ ΧΡΗΜΑΤΩΝ ΚΑΙ ΑΞΙΩΝ 
ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ 

ΚΕΦΑΛΑΙΟ Α' 

ΑΡΘΡΟ 1 

Α. ΚΕΝΤΡΙΚΟΥ ΤΑΜΕΙΟΥ 

1. Είσπραξη και πληρωμή χρηματικών ποσών με αντί¬ 
στοιχα Γραμμάτια εισπράξεων και Εντάλματα πληρωμής 
από τα διάφορα Τμήματα της Κεντρικής Υπηρεσίας. 

2. Μέριμνα για τη διακίνηση των χρηματικών διαθεσίμων 
μεταξύ Ταχυδρομικού Ταμιευτηρίου και Τραπέζης Ελλά¬ 
δος και λοιπών Τραπεζικών και Πιστωτικών Οργανισμών, 
Καταστημάτων Ταχυδρομικού Ταμιευτηρίου και Γραφεί¬ 
ων ΕΛ - ΤΑ, με μετρητά ή με έκδοση επιταγών. 

3. Μέριμνα για την ύπαρξη αναγκαίου χρηματικού απο¬ 
θέματος για τις ανάγκες του Ταχυδρομικού Ταμιευτηρί¬ 
ου. 

4. Τήρηση λογιστικών βιβλίων. 

5. Ημερήσια συμφωνία μετά Τμήματα Ελεγκτηρίου και 
Κεντρικού Λογιστηρίου. 

6. Επεξεργασία και υποβολή των διαχειριστικών στοι¬ 
χείων στον Πάρεδροτου Ελεγκτικού Συνδρίου, μηνιαίως. 

7. Παραλαβή, επεξεργασία και υποβολή συναλλάγμα¬ 
τος στην Τράπεζα της Ελλάδος. 

8. Αποστολή Επιταγών Συντάξεων Δημοσίου στην Τρά¬ 
πεζα Ελλάδος. 

9. Επεξεργασία και υποβολή τραπεζικών επιταγών στο 
Γραφείο Συμψηφισμού Τραπέζης της Ελλάδος. 

10. Πληρωμή εκτός έδρας υπαλλήλων. 

11. Πληρωμή διαφόρων Ασφαλιστικών Ταμείων, Δημο¬ 
σίων Ταμείων, Δ.Ε.Η., Ο.Τ.Ε., Ε.Υ.Δ.Α.Π., Δ.Ο.Υ. και λοι¬ 
πών Νομικών Προσώπων Δημοσίου και Ιδιωτικού Δικαίου, 
σύμφωνα με εκδιδόμενα εντάλματα πληρωμής. 

12. Καθημερινή καταχώρηση των ταχυδρομικών τηλε¬ 
γραφημάτων στο βιβλίο ταμείου των ταχυδρομικών επι¬ 
ταγών. 

Β. ΔΙΑΚΙΝΗΣΗ ΧΡΗΜΑΤΩΝ ΚΑΙ ΑΞΙΩΝ 

1. Παραλαβή ταχυδρομικών επιταγών από τα ΕΛ - ΤΑ 
(Κεντρικό Ταχυδρομείο). 

2. Χρηματικός εφοδιασμός, από το Κεντρικό Ταμείο 
προς τα Καταστήματα Αθηνών και Πειραιώς. 

3. Αποστολή εντόκων γραμματίων και ομολόγων προς 
τα Καταστήματα Αθηνών - Πειραιώς. 

4. Αποστολή τραπεζικών και ταχυδρομικών εμβασμά¬ 
των σε Καταστήματα Ταχυδρομικού Ταμιευτηρίου Περι¬ 
φέρειας και Γραφείων ΕΛ - ΤΑ. 

5. Συγκρότηση χρηματαποστολών για εφοδιασμό των 
Καταστημάτων του Ταχυδρομικού Ταμιευτηρίου και των 
Γ ραφείων ΕΛ - ΤΑ των περιοχών Αθηνών και Πειραιώς, ως 
και παραλαβή επιταγών συντάξεων δημοσίου και περισ- 
σειών. 

6. Συγκρότηση χρηματαποστολών για κατάθεση στην 
Τ ράπεζα της Ελλάδος από το Κεντρικό Τ αμείο και ανάλη¬ 
ψη από την Τράπεζα της Ελλάδος για το Κεντρικό Ταμείο. 

7. Καταμέτρηση περίσσειας των Καταστημάτων. 

8. Παραλαβή συναλλάγματος από τα Καταστήματα των 
Αθηνών - Περαιώς και παράδοση στο Κεντρικό Ταμείο. 

9. Τήρηση απαραίτητων βοηθητικών βιβλίων και εντύ¬ 
πων για την διεξαγωγή των εργασιώντου Τμήματος. 

ΑΡΘΡΟ2 
ΕΝΤΟΛΕΣ 

1. Οι διάφορες πληρωμές του Κεντρικού Ταμείου γίνο¬ 
νται μόνο με εντάλματα πληρωμής. 

2. Το Τμήμα Διακίνησης Χρημάτων και Αξιών εκτελείτις 
εργασίες του, κατόπιν συνεργασίας με τα Τμήματα Κε¬ 
ντρικού Λογιστηρίου, Κεντρικού Ταμείου και Διακινουμέ- 
νων Κεφαλαίων. 

ΚΕΦΑΛΑΙΟ Β' 

ΑΝΑΛΥΣΗ ΕΡΓΑΣΙΩΝ 
Α'. ΤΜΗΜΑ ΚΕΝΤΡΙΚΟΥ ΤΑΜΕΙΟΥ 
ΑΡΘΡΟ 3 

ΕΙΣΠΡΑΞΕΙΣ ΚΑΙ ΠΛΗΡΩΜΕΣ 
Ο Κεντρικός Ταμίας για οιανδήποτε πληρωμή ή είσπρα¬ 
ξη δέχεται παραστατικά (Γραμμάτια Εισπράξεως ή 
Εντάλματα πληρωμής). 

Δεν γίνεται καμία είσπραξη ή πληρωμή χωρίς τα ανωτέ¬ 
ρω παραστατικά. 

Ο Προϊστάμενος του Κεντρικού Ταμείου είναι υπεύθυ¬ 
νος για την προμήθεια μπλοκ επιταγών από τους αντί¬ 
στοιχους λογαριασμούς Ταχυδρομικού Ταμιευτηρίου 
στην Τ ράπεζα της Ελλάδος και την Εθνική Τ ράπεζα. 

Δεν επιτρέπεται έκδοση επιταγής χωρίς αντίστοιχο 
Γ ραμμάτιο. 


Κάθε πρωί ο Προϊστάμενος Κεντρικού Ταμείου σε συ¬ 
νεργασία με τον Προϊστάμενο του Τμήματος Διακίνησης 
Χρη μάτων και Αξιών μεριμνούν για τον εφοδιασμό των Κα- 
ταστημάτωντου Ταχ. Ταμιευτηρίου καιτων Γ ραφείων ΕΛ- 
ΤΑ σε μετρητά ή έκδοση επιταγών. 

Κάθε πρώτη και δεκάξι του μηνός, πληρώνει το μισθό 
των υπαλλήλων της Κεντρικής Υπηρεσίας. 

Πληρώνειτα διάφορα επιδόματα καιτα εκτός έδρας αυ¬ 
τών. 

ΑΡΘΡΟ 4 

ΕΠΙΤΑΓΕΣ ΓΡΑΦΕΙΩΝ ΣΥΜΨΗΦΙΣΜΟΥ 
Κάθε πρωί μεριμνά για την συγκέντρωση των τραπεζι¬ 
κών επιταγών που έχουν κατατεθεί στα Καταστήματα. 

Υστερα από τον σχετικό έλεγχο και συμφωνία των επι¬ 
ταγών και σε συνεννόηση με το Κεντρικό Λογιστήριο κα¬ 
ταθέτει τις επιταγές στο αρμόδιο Τμήμα του Συμψηφι¬ 
σμού της Τράπεζας της Ελλάδος. 

Η αποστολή στο Τμήμα Συμψηφισμού γίνεται με το έ¬ 
ντυπο X - 61. 

ΑΡΘΡΟ 5 
ΣΥΝΑΛΛΑΓΜΑ 

Μεριμνά για τη συγκέντρωση του συναλλάγματος από 
όλα τα Καταστήματα Αθηνών και Πειραιώς, σε συνεννόη¬ 
ση με το αρμόδιο Τμήμα Συναλλάγματος. 

Ακολουθεί ο σχετικός και λεπτομερής έλεγχος της πλα- 
στότητας και της συμφωνίας με τα αντίστοιχα Σ - 39 και Σ 
-43 έντυπα του κάθε Καταστήματος. 

Αφού καταχωρηθούν στο έντυπο Σ -42 και συμφωνη- 
θούν, γίνεται κατάθεση στην Τράπεζα της Ελλάδος με τον 
ασφαλή τρόπο των χρηματαποστολών, σε ειδικό χαρτο¬ 
φύλακα ασφαλείας. 

ΑΡΘΡΟ 6 

ΠΛΗΡΩΜΗ ΔΗΜΟΣΙΩΝ, ΑΣΦΑΛΙΣΤΙΚΩΝ 
ΚΑΙ ΛΟΙΠΩΝ ΤΑΜΕΙΩΝ 

1. Οι οφειλές του Ταχυδρομικού Ταμιευτηρίου προς 
Δ.Ε.Η., Ο.Τ.Ε., Ε.Υ.Δ.Α.Π., Δ.Ο.Υ. και λοιπά Νομικά Πρό¬ 
σωπα Δημοσίου και Ιδιωτικού Δικαίου, για τις οποίες έ¬ 
χουν εκδοθεί εντάλματα πληρωμής. 

2. Κρατήσεις του Μετοχικού Ταμείου, Τ.Α.Υ.Α.Υ.Σ., φό¬ 
ρου μισθωτών υπηρεσιών, ως και παρακρατηθέντος φό¬ 
ρου από προμηθευτές, σύμφωνα με τα εντάλματα πλη¬ 
ρωμής και κατάθεση αυτών στα αρμόδια Ταμεία. 

Η πληρωμή των ανωτέρω γίνεται με μετρητά ή με επιταγές. 

ΑΡΘΡΟ 7 

ΕΞΟΦΛΗΣΗ ΠΡΟΜΗΘΕΥΤΩΝ 
Είναι ευθύνη του Κεντρικού Ταμείου να ειδοποιεί έγκαι¬ 
ρα τους προμηθευτές, μετά την έκδοση του εντάλματος, 
για την πληρωμή τους. 

Η εξόφληση των προμηθευτών γίνεται σύμφωνα με τις 
σχετικές διατάξεις. 

Για το ποσό πάνω από κάποιο όριο (σήμερα είναι 
200.000), υποχρεούται ρ προμηθευτής με την πληρωμή, 
να προσκομίσει ασφαλιστική και φορολογική ενημερότη¬ 
τα, ως και εξουσιοδότηση θεωρημένη για το γνήσιο της υ¬ 
πογραφής απάτην Τράπεζα με την οποία συνεργάζεται. 

Β'. ΤΜΗΜΑ ΔΙΑΚΙΝΗΣΗΣ ΧΡΗΜΑΤΩΝ ΚΑΙ ΑΞΙΩΝ 
ΑΡΘΡΟ 8 

ΠΑΡΑΛΑΒΗ ΤΑΧΥΔΡΟΜΙΚΩΝ ΕΠΙΤΑΓΩΝ ΑΠΟ ΕΛ-ΤΑ 
Κάθε πρωί υπάλληλος του Τμήματος παραλαμβάνει τα¬ 
χυδρομικές επιταγές από το Κεντρικό Ταχυδρομείο. 

Στη συνέχεια γίνεται η ταξινόμηση και διανομή των στα 
αρμόδια Τμήματα της Κεντρικής Υπηρεσίας μαζί με ειδική 
κατάσταση. 

ΑΡΘΡΟ 9 

ΧΡΗΜΑΤΙΚΟΣ ΕΦΟΔΙΑΣΜΟΣ 
α. Κάθε πρωί το Τμήμα, ύστερα από τηλεφωνική επικοι¬ 
νωνία με τα Καταστήματα και τα Ταχυδρομικά Γραφεία ε¬ 
φοδιάζεται από το Κεντρικό Ταμείο επί αποδόσει λογα¬ 
ριασμού (άρθρο 13), χρήματα για τον εφοδιασμό των Κα¬ 
ταστημάτων και Ταχυδρομικών Γραφείων. 

β· Αποστολή εμβασμάτων σε Καταστήματα Ταχυδρομι¬ 
κού Ταμιευτηρίου και σε Ταχυδρομικά Γραφεία ΕΛ-ΤΑ, 
μέσω Εθνικής Τράπεζας ή ΕΛ-ΤΑ. 

ΑΡΟΡΟ 10 
ΕΜΒΑΣΜΑΤΑ 

α. Συμπλήρωση των σχετικών εντύπων για την αποστο¬ 
λή εμβασμάτων μέσω Ε.Τ.Ε. ή ΕΛ-ΤΑ για τον εφοδιασμό 
των Καταστημάτων Ταχ. Ταμιευτηρίου και των Ταχυδρο¬ 
μικών Γ ραφείων ΕΛ-ΤΑ. (Η προμήθεια των εντύπων γίνε¬ 
ται από την Ε.Τ.Ε. ήτα ΕΛ-ΤΑ). 

β. Αποστολή των εμβασμάτων στην Ε.Τ.Ε. μέχρι τις 9.30 
π.μ. και στα ΕΛ-ΤΑ μέχρι τις 11.30 π.μ. 

ΑΡΘΡΟ 11 

ΕΙΣΠΡΑΞΗ ΤΑΧΥΔΡΟΜΙΚΩΝ ΕΠΙΤΑΓΩΝ 
Παραλαβή από το Κεντρικό Ταμείο των ταχυδρομικών 
επιταγών και είσπραξη του ποσού από το Κεντρικό Ταχυ¬ 
δρομείο, αφού υπογράψει στο βιβλίο παραλαβώντου ΕΟ- 
ΤΑ με απόδοση λογαριασμού στο Κεντρικό Ταμείο. 

ΑΡΘΡΟ 12 

ΧΡΗΜΑΤΑΠΟΣΤΟΛΕΣ 
Α'. ΚΑΤΑΘΕΣΗ ΔΙΑΘΕΣΙΜΩΝ 

Η κατάθεση των διαθεσίμων από το Κεντρικό Ταμείο 
στην Τράπεζα της Ελλάδος θα γίνεται και με τη συνοδεία 
υπαλλήλου του Τμήματος Κεντρικού Ταμείου. 

Ανάληψη χρημάτων από την Τράπεζα της Ελλάδος για το 
Κεντρικό Ταμείο με σκοπό τον χρηματικό εφοδιασμό της 
Υπηρεσίας γίνεται από το Τμήμα του Κεντρικού Ταμείου. 

Β'. ΧΡΗΜΑΤΙΚΟΣ ΕΦΟΔΙΑΣΜΟΣ ΚΑΤΑΣΤΗΜΑΤΩΝ ΚΑΙ 
ΓΡΑΦΕΙΩΝ ΕΛ-ΤΑ - ΑΠΟΣΤΟΛΗ ΠΕΡΙΣΣΕΙΑΣ 

1. Ο χρηματικός εφοδιασμός των Καταστημάτων Ταχ. 
Ταμιευτηρίου και Γ ραφείων ΕΛ-ΤΑ, ως και η παραλαβή πε- 
ρισσειών, συντάξεων Δημοσίου χρεωγράφων και Τραπε¬ 
ζικών επιταγών εκτελείται από υπαλλήλους του Τμή ματος 
με ειδικά υπηρεσιακά αυτοκίνητα και με τη συνοδεία 
φρουρών ασφαλείας. 

2. Ο υπεύθυνος υπάλληλος του Τμήματος που βρίσκε¬ 
ται στο αυτοκίνητο πρέπει: 

α. Να αναχωρεί κάθε ημέρα στις 8.30 με 9.00 π.μ. με 
προγραμματισμένη διαδρομή, για τα Καταστήματα Ταχ. 
Ταμιευτηρίου και τα Γραφεία ΕΛ-ΤΑ. 

β. Να έχει συνεχή επαφή με το Τμήμα με κινητό ή ασύρ¬ 
ματο τηλέφωνο, παίρνοντας οδηγίες και εντολές για εφο¬ 
διασμό, παραλαβή περίσσειας και χρεωγράφων ή για κά¬ 
ποιο περιστατικό. 

γ. Να είναι εφοδιασμένος κατά την εκκίνηση των χρη¬ 
ματαποστολών με το ειδικό έντυπο «ΔΕΛΤΙΟ ΚΙΝΗΣΕΩΣ 
ΧΡΗΜΑΤΑΠΟΣΤΟΛΩΝ» (X - 51) στο οποίο αναγράφονται, 
τα Καταστήματα Ταχ. Ταμιευτηρίου ή Γ ραφεία ΕΛ-ΤΑ, 
που αποστέλλουν περίσσειες ή εφοδιάζονται με χρήματα 
καιμεποιάποσά. 

δ. Να είναι εφοδιασμένος με το έντυπο (X - 57) «Απόδει¬ 


ξη παραλαβής περίσσειας» την οποία παραδίδει στο Κα¬ 
τάστημα Ταχ. Ταμιευτηρίου ή στο Γ ραφείο ΕΛ-ΤΑ με την 
παραλαβή της περίσσειας. 

ε. Να υπογράφει το πρωτόκολλο παραλαβής - παραδό- 
σεως των επιταγών συντάξεων του Δημοσίου ως και των 
χρεωγράφων που παραλαμβάνει. 

στ. Να αποδίδει λογαριασμό στον Προϊστάμενό του 
(άρθρο 13) μόλις επιστρέφει και να παραδίδει τα ανωτέ¬ 
ρω στα αρμόδια Τμήματα. 

ΑΡΘΡΟ 13 

ΑΠΟΔΟΣΗ ΛΟΓΑΡΙΑΣΜΟΥ 
Απόδοση λογαριασμού έχουμε: 

Α. Του Υπευθύνου υπαλλήλου (χρηματαποστολών) 
προς το Τμήμα του και 
Β. Του Τμήματος προς το Κεντρικό Ταμείο. 

Α. Του Υπευθύνου 

1. Απόδοση Λογαριασμού των περισσειών 

α. Παράδοση των σφραγισμένων δεμάτων με τα αντί¬ 
στοιχα διαχειριστικά στοιχεία, έντυπο Α20. 

β. Ελεγχος αντιστοίχου δέματος και Α20 με το δελτίο κι- 
νήσεως χρηματαποστολών. 

γ. Ελεγχος αθροίσεως των σφραγισμένων δεμάτων με 
το έντυπο Α20 (επαλήθευση). 

δ. Ενημέρωση του βιβλίου «Ημερήσια Κίνηση Κεφα¬ 
λαίων» (X-52). 

2. Απόδοση λογαριασμού εφοδιασμού Καταστημάτων 
Ταχ. Ταμιευτηρίου και Γραφείων ΕΛ-ΤΑ. 

α. Παράδοση διαχειριστικών στοιχείων Α 19 . 
β. Παραλαβή αυτών σύμφωνα με το ΔΕΛΤΙΟ ΚΙΝΗΣΕΩΣ 
ΧΡΗΜΑΤΑΠΟΣΤΟΛΩΝ, 
γ. Άθροιση αυτών. 

δ. Ενημέρωση του βιβλίου «Ημερήσια Κίνηση Κεφα¬ 
λαίων» (X - 52). ... 

Β, Του Τμήματος προς το Κεντρικό Ταμείο 
Κάθε μεσημέρι, πριν το τέλος του ωραρίου και με βάση 
το βιβλίο της Ημερήσιας Κίνησης Κεφαλαίων γίνεται η α¬ 
πόδοση προς το Κεντρικό Ταμείο: 

I. Α 19 (Χρηματικός εφοδιασμός Καταστημάτων) 

II. Τραπεζικών επιταγών (αυτές που έχουν στείλειτα Κα¬ 
ταστήματα Ταχ. Ταμιευτηρίου ή Γ ραφεία ΕΛ-ΤΑ) 

III. Πινάκιο Τραπεζικών επιταγών 

IV. Καταστάσεις των εμβασμάτων χρηματικού εφοδια¬ 
σμού μέσω Ε.Τ.Ε. 

V. Μετρητά 

Στα μετρητά συμπεριλαμβάνονται δέματα περίσσειας, 
τυχόν φθαρμένα, τυχόν κέρματα και τέλος επιστροφές α¬ 
πό αδιάθετα χρήματα των Καταστημάτων. 

Ολα τα ανωτέρω θα είναι σφραγισμένα και σύμφωνα με 
τις σχετικές εγκυκλίους, περί του ορθού τρόπου συσκευ- 
ασίας χρηματοδεμάτων (331/3/17.1.84, 13801/4/12 7 94 
και 366016/19/9,11.95). 

ΑΡΟΡΟ 14 

ΣΥΜΦΩΝΙΑ ΤΜΗΜΑΤΟΣ ΜΕ ΤΟ ΤΜΗΜΑ 
ΔΙΑΚΙΝΟΥΜΕΝΩΝ ΚΕΦΑΛΑΙΩΝ 

1. Καθημερινή συμφωνία των εμβασμάτων μέσω Ε.Τ.Ε. 
και των Ταχυδρομικών τηλεγραφημάτων με το Τμήμα Δια- 
κινουμένων Κεφαλαίων και έκδοση εντολής από το Κε¬ 
ντρικό Ταμείο για τα περαιτέω. 

2. Καθημερινή παράδοση του εντύπου Α20 και του αντι¬ 
γράφου Α 19 στο Τμήμα Διακινουμένων Κεφαλαίων. 

ΑΡΘΡΟ 15 
ΚΑΤΑΜΕΤΡΗΣΗ 

Η καταμέτρηση της περίσσειας, των φθαρμένων χαρτο- 

νομισμάτων και των κερμάτων θα γίνεται από το τμήμα 
Διακίνησης Χρημάτων και Αξιών, σύμφωνα με τις σχετικές 
εγκύκλιες διαταγές. 

ΑΡΘΡΟ 16 

ΑΠΟΣΤΟΛΗ ΠΕΡΙΣΣΕΙΑΣ 

Η περίσσεια των Καταστημάτων του Ταχυδρομικού Τα¬ 
μιευτηρίου και των Ταχυδρομικών Γραφείων πρέπει υπο¬ 
χρεωτικά να αποστέλλεται στην Κεντρική Υπηρεσία. 

Η αποστολή της περίσσειας γίνεται σύμφωνα με τις δια¬ 
ταγές της Διεύθυνσης Χρηματικού και Αξιών. 

ΑΡΘΡΟ 17 
ΕΝΤΥΠΑ 

Τα έντυπα τα οποία χρησιμοποιούνται για τις ανάγκες 
των Τμημάτων Κεντρικού Ταμείου και Διακίνησης Χρημά¬ 
των και Αξιών είναι: 

Α'. ΚΕΝΤΡΙΚΟΥ ΤΑΜΕΙΟΥ 

1. X - 59 «ΤΑΜΕΙΑΚΗ ΚΑΤΑΣΤΑΣΗ»» 

Για το ημερήσιο κλείσιμο του Κεντρικού Ταμείου και της 
Κεντρικής διαχείρισηγς. 

2. X - 60 βιβλίο «ΛΟΓΑΡΙΑΣΜΟΥ ΤΑΜΕΙΟΥ ΤΑΧΥΔΡΟ¬ 
ΜΙΚΟΥ ΤΑΜΙΕΥΤΗΡΙΟΥ ΚΑΙ ΤΑΧΥΔΡΟΜΙΚΩΝ ΕΠΙΤΑΓΩΝ» 

Για την ημερήσια συμφωνία των Ταχυδρομικών επιτα¬ 
γών από το Κεντρικό Ταχυδρομείο με το Τμήμα Διακίνη¬ 
σης Χρημάτων και Αξιών. 

3. X - 61 «ΚΑΤΑΣΤΑΣΗ ΕΠΙΤΑΓΩΝ ΓΙΑ ΤΡΑΠΕΖΕΣ - 
ΜΕΛΗ ΤΟΥ ΓΡΑΦΕΙΟΥ ΣΥΜΨΗΦΙΣΜΟΥ» 

Γ ια την ημερήσια συμφωνία των Τραπεζικών επιταγών 
και την διαβίβαση στο Γ ραφείο Συμψηφισμού. 

4. «ΠΡΩΤΟΚΟΛΛΟ ΠΑΡΑΛΑΒΗΣ ΦΑΚΕΛΩΝ ΣΥΝΑΛ¬ 
ΛΑΓΜΑΤΟΣ» 

Ημερήσια παραλαβή, από το Τμήμα Διακίνησης Χρημά¬ 
των και Αξιώντου Συναλλάγματος. 


5. «ΒΙΒΛΙΟ ΠΡΟΜΗΘΕΥΤΩΝ» 

Στο βιβλίο αυτό καταχωρούνται όσα εντάλματα δεν 
πληρώθηκαν την ημερομηνία κατά την οποία εκδόθηκαν. 

Β'. ΔΙΑΚΙΝΗΣΗ ΧΡΗΜΑΤΩΝ ΚΑΙ ΑΞΙΩΝ 

1. X - 52 Βιβλίο «ΗΜΕΡΗΣΙΑ ΚΙΝΗΣΗ ΚΕΦΑΛΑΙΩΝ» 

Είναιτο βιβλίο που καταχωρείται η ημερήσια κίνηση του 

Τμήματος. Εκδίδεται εις διπλούν. Το πρωτότυπο παραδί- 
δεται στο Κεντρικό Ταμείο μαζί με την απόδοση Λογαρια¬ 
σμού και το αντίγραφο παραμένει στο Τμήμα. 

2. «ΔΕΛΤΙΟ ΚΙΝΗΣΕΩΣ ΧΡΗΜΑΤΑΠΟΣΤΟΛΩΝ» 

Είναι το έντυπο το οποίο παραδίδει ο Προϊστάμενος 
του Τμήματος στον υπεύθυνο της χρηματαποστολής ε¬ 
πί αποδόσει λογαριασμού και αναγράφονται τα Κατα¬ 
στήματα Ταχ. Ταμιευτηρίου και τα Γ ραφεία ΕΛ-ΤΑπου ε¬ 
φοδιάζονται με μετρητά ως επίσης και ποιά έχουν πε¬ 
ρίσσεια. 

3. X - 57 «ΑΠΟΔΕΙΞΗ ΠΑΡΑΛΑΒΗΣ ΠΕΡΙΣΣΕΙΑΣ» 

Είναιτο έντυπο που παραδίδει ο υπεύθυνος της χρημα¬ 
ταποστολής στο αντίστοιχο Κατάστημα Ταχ. Ταμιευτη¬ 
ρίου ή Γ ραφείο ΕΛ-ΤΑ, από το οποίο παραλαμβάνει πε¬ 
ρίσσεια. 

ΑΡΘΡΟ 18 

Γ ια κάθε άλλο θέμα που δεν προβλέπεται στον παρόντα 
κανονισμό αποφασίζει ο Προϊστάμενος της οικείας Γενι¬ 
κής Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1997 
Ο ΥΠΟΥΡΓΟΣ 

ΧΑΡ. ΚΑΣΓΑΝΙΔΗΣ 

